
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 280 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 33 της 27.12.2006 

Αναστολή διορισμών και προσλήψεων στο Δημόσιο 
Τομέα. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 16 του ν. 1232/1982 «Επα¬ 
ναφορά σε ισχύ, τροποποίηση και συμπλήρωση των 
διατάξεων του ν.δ. 4352/1964 και άλλες διατάξεις» (ΦΕΚ 
Α' 22), 

2. των άρθρων 15 παρ. 2 περ. γ' και 90 του Κώδικα Νο¬ 
μοθεσίας για την Κυβέρνηση και τα Κυβερνητικά Όργα¬ 
να, που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (ΦΕΚ Α' 98) και το γεγονός ότι, 
από την πράξη αυτή δεν προκαλείται δαπάνη σε βάρος 
του Κρατικού Προϋπολογισμού, 

3. του άρθρου 11 παρ. 2 του ν. 2683/1999 «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ. και άλλες διατάξεις» 
(ΦΕΚ Α' 19), 

4. την ανάγκη περιστολής των δαπανών στο Δημόσιο, 
τα νομικά πρόσωπα δημοσίου δικαίου, στους οργανι¬ 
σμούς τοπικής αυτοδιοίκησης και τα νομικά πρόσωπα 
ιδιωτικού δικαίου που ανήκουν στον ευρύτερο δημόσιο 
τομέα, λόγω των δημοσιονομικών συνθηκών, 

5. τη σχετική πρόταση του Πρωθυπουργού, αποφα¬ 
σίζει 

Άρθρο 1 

Αναστολή Διορισμών και Προσλήψεων 

1. Αναστέλλεται έως τις 31 Δεκεμβρίου 2007 ο διορι¬ 
σμός και η πρόσληψη του πάσης φύσεως προσωπικού 
του Δημοσίου, των νομικών προσώπων δημοσίου δικαίου, 
των οργανισμών τοπικής αυτοδιοίκησης, των τοπικών 
ενώσεων Δήμων και Κοινοτήτων (Τ.Ε.Δ.Κ.). της Κεντρικής 
Ένωσης Δήμων και Κοινοτήτων Ελλάδος (ΚΈ.Δ.Κ.Ε) και 
των νομικών προσώπων ιδιωτικού δικαίου που ανήκουν 
στο κράτος ή επιχορηγούνται τακτικώς, σύμφωνα με τις 
κείμενες διατάξεις, από κρατικούς πόρους κατά 50% 
τουλάχιστον του ετήσιου προϋπολογισμού τους. 

2. Με την επιφύλαξη της εξαίρεσης του άρθρου 4 περ. 
ιε της παρούσας πράξης, η αναστολή των διορισμών 
και των προσλήψεων ισχύει και για το προσωπικό των 

δημοσίων επιχειρήσεων και οργανισμών, όπως αυτές 
ορίζονται στο άρθρο 1 παράγραφος 1 του ν. 3429/2005 
(ΦΕΚ Α' 314). 

3. Η αναστολή των διορισμών και των προσλήψεων 
ισχύει και για το προσωπικό των φορέων της πρώτης 
και της δεύτερης παραγράφου που έχουν εξαιρεθεί 
από την εφαρμογή των διατάξεων του ν. 2190/1994 (ΦΕΚ 
Α' 28). 

4. Η αναστολή διορισμών και προσλήψεων ισχύει και 
για τη σύναψη συμβάσεων έργου των φορέων των προ¬ 
ηγούμενων παραγράφων με φυσικά πρόσωπα. 

Άρθρο 2 

Κατ’ εξαίρεση προσλήψεις, διορισμοί 
και σύναψη συμβάσεων έργου 

1. Συνιστάται Τριμελής Επιτροπή που αποτελείται από 
τον Υπουργό Εσωτερικών, Δημόσιας Διοίκησης και Απο¬ 
κέντρωσης, ως Πρόεδρο, τον Υπουργό Οικονομίας και 
Οικονομικών και το Γενικό Γραμματέα της Κυβέρνησης. 
Η Επιτροπή είναι αποκλειστικά αρμόδια για τη χορήγη¬ 
ση της έγκρισης της επόμενης παραγράφου. 

2. Διορισμός και πρόσληψη προσωπικού καθώς και 
σύναψη συμβάσεων έργου επιτρέπεται στους φορείς 
του προηγούμενου άρθρου μόνο ύστερα από έγκρι¬ 
ση της Επιτροπής της προηγούμενης παραγράφου. Η 
έγκριση χορηγείται ύστερα από πρόταση του αρμόδιου 
υπουργού κατά τη διαδικασία του επόμενου άρθρου. 
Η έγκριση αυτή απαιτείται και για την κίνηση των δι¬ 
αδικασιών προκήρυξης πλήρωσης θέσεων και για την 
έκδοση όλων γενικά των προπαρασκευαστικών πράξεων 
για το διορισμό, την πρόσληψη ή την σύναψη σύμβασης 
έργου. 

3. Ειδικά για την έγκριση αιτημάτων των επιχειρή¬ 
σεων των οργανισμών τοπικής αυτοδιοίκησης (Ο.Τ.Α.), 
που αναφέρονται στην παράγραφο 3 του άρθρου 1 του 
ν. 2527/1997, αρμόδιος είναι ο Γ ενικός Γ ραμματέας της 
οικείας Περιφέρειας. 

Άρθρο 3 
Διαδικασία 

1. Η πρόταση της παραγράφου 2 του άρθρου 2 για 
τους διορισμούς, τις προσλήψεις και τις συμβάσεις έρ¬ 
γου με όλα τα δικαιολογητικά που προβλέπονται στο 
παρόν άρθρο διαβιβάζεται δια του αρμοδίου Υπουργού 
στη Διεύθυνση Προσλήψεων Προσωπικού της Γενικής 
Γραμματείας Δημόσιας Διοίκησης και Ηλεκτρονικής Δι- 

ακυβέρνησης του Υπουργείου Εσωτερικών, Δημόσιας 
Διοίκησης και Αποκέντρωσης. 

2. Στην πρόταση του αρμόδιου Υπουργού επισυνά¬ 
πτεται εισήγηση του Γενικού Γραμματέα του οικείου 
Υπουργείου προς τον Υπουργό, στην οποία πρέπει να 
αιτιολογούνται πλήρως οι αιτούμενες εγκρίσεις ως προς 
την ύπαρξη πραγματικών αναγκών της υπηρεσίας ή του 
φορέα για την κάλυψη των οποίων προορίζονται. 

Στην περίπτωση της παραγράφου 3 του προηγού¬ 
μενου άρθρου, η εισήγηση για την αιτιολόγηση των 
αναγκών της υπηρεσίας γίνεται από τον Ο.Τ.Α. στον 
οποίο ανήκει η επιχείρηση. 

3. Η Διεύθυνση Προσλήψεων Προσωπικού επεξεργάζε¬ 
ται τις σχετικές προτάσεις, τα αιτήματα και τα στοιχεία 
με τη συνδρομή της αρμόδιας υπηρεσίας του Υπουρ¬ 
γείου Οικονομίας και Οικονομικών, εισηγείται στην 
Επιτροπή του άρθρου 2 παρ. 1 της παρούσας πράξης 
και καταρτίζει το σχέδιο της τελικής απόφασης. Στην 
εισήγηση προς την Επιτροπή συμπεριλαμβάνονται τα 
συγκεκριμένα εκείνα στοιχεία του προγραμματισμού αν¬ 
θρώπινου δυναμικού, από τα οποία προκύπτει η ανάγκη 
έγκρισης της πρότασης ή του αιτήματος. 

4. Τα αιτήματα των οργανισμών τοπικής αυτοδιοίκη¬ 
σης (Ο.Τ.Α.) πρώτου και δεύτερου βαθμού συγκεντρώνο¬ 
νται από το Γενικό Γραμματέα της οικείας Περιφέρειας 
και υποβάλλονται από αυτόν στον Υπουργό Εσωτερικών, 
Δημόσιας Διοίκησης και Αποκέντρωσης με αναλυτική 
εισήγηση για την αιτιολόγηση των αναγκών που καθι¬ 
στούν σκόπιμη την έγκριση των αιτημάτων. 

5. Ολα τα αιτήματα πρέπει να είναι πλήρως αιτιολο¬ 
γημένα και να αναφέρουν ειδικά: 

α) τις υπηρεσιακές ανάγκες, 

β) την κατηγορία, τον κλάδο και την ειδικότητα του 
προσωπικού που πρόκειται να προσληφθεί, να διορισθεί 
ή να συνάψει σύμβαση έργου, 
γ) το είδος της σχέσης εργασίας ή έργου, 
δ) τις συγκεκριμένες διατάξεις που παρέχουν τη δυ¬ 
νατότητα πρόσληψης, διορισμού ή σύναψης σύμβασης 
έργου. 

6. Όλα τα αιτήματα πρέπει να συνοδεύονται από στοι¬ 
χεία σχετκά: 

α) με τον αριθμό του προβλεπόμενου τακτικού προσω¬ 
πικού, κατά κλάδο ή ειδικότητα και του προσωπικού που 
υπηρετεί κατά το χρόνο υποβολής του αιτήματος, 
β) τον αριθμό των κενών θέσεων, 
γ) τον αριθμό των προσλήψεων προσωπικού, των 
επαναπροσλήψεων προσωπικού σύμφωνα με ειδικές 
διατάξεις, των προσλήψεων ατόμων ειδικών κατηγοριών 
και των μετατάξεων από ή προς το φορέα που έγιναν 
κατά την προηγούμενη τριετία, χωριστά για κάθε έτος, 
για την κάλυψη αναγκών αναλογών με εκείνες του αιτή¬ 
ματος, καθώς και των αποχωρήσεων από την υπηρεσία 
κατά το ίδιο χρονικό διάστημα. 

7. Σε όλα τα αιτήματα θα πρέπει επίσης να αναφέ- 
ρεταί: 

α) σε ποιο ποσό ανέρχονται οι δαπάνες για την πλη¬ 
ρωμή του υπό πρόσληψη ή διορισμό προσωπικού για 
το τρέχον και τα επόμενα οικονομικά έτη 
β) αν για το σκοπό αυτό έχουν εγγράφει πιστώσεις 
στον προϋπολογισμό του φορέα ή άλλου φορέα στο 
πρόγραμμα δημοσίων επενδύσεων, στον προϋπολογι¬ 
σμό Ειδικού Λογαριασμού, στο πρόγραμμα εκτέλεσης 
έργων χρηματοδοτούμενων από Διεθνείς Οργανισμούς, 


την Ευρωπαϊκή'Ενωση κ.λπ. ή θα καλυφθούν από άλλους 
πόρους. 

8. Εφόσον οι σχετικές δαπάνες καλύπτονται από τον 
Κρατικό Προϋπολογισμό το αίτημα απαιτείται να συ¬ 
νοδεύεται από βεβαίωση του Γ ενικού Λογιστηρίου του 
Κράτους, από την οποία να προκύπτει η εγγραφή των 
αναγκαίων πιστώσεων. 

9. Μετά την έκδοσή τους οι εγκριτικές αποφάσεις της 
Επιτροπής του άρθρου 2 παρ. 1 του παρούσας πράξης 
αποστέλλονται από τη Γ ενική Γ ραμματεία Δημόσιας Δι¬ 
οίκησης και Ηλεκτρονικής Διακυβέρνησης του Υπουργεί¬ 
ου Εσωτερικών, Δημόσιας Διοίκησης και Αποκέντρωσης 
στους ενδιαφερομένους φορείς που έχουν υποβάλει το 
σχετικό αίτημα, με κοινοποίηση στον αρμόδιο Υπουργό, 
στα μέλη της Επιτροπής Προσωπικού Δημόσιου Το¬ 
μέα και στο Ανώτατο Συμβούλιο Επιλογής Προσωπικού 
(Α.Σ.Ε.Π.). 

10. Στις περιπτώσεις έγκρισης από το Γ ενικό Γ ραμμα¬ 
τέα της Περιφέρειας, σύμφωνα με το άρθρο 2 παρ. 3, η 
απόφαση αποστέλλεται από τον ίδιο στον ενδιαφερό¬ 
μενο φορέα και κοινοποιείται στα μέλη της Επιτροπής 
του άρθρου 2 παρ. 1, στη Διεύθυνση Προσλήψεων Προ¬ 
σωπικού της Γενικής Γραμματείας Δημόσιας Διοίκη¬ 
σης και Ηλεκτρονικής Διακυβέρνησης του Υπουργείου 
Εσωτερικών, Δημόσιας Διοίκησης και Αποκέντρωσης 
και στο Α.Σ.Ε.Π. 

11. Οι εγκριτικές πράξεις εκτελούνται από τα αρμό¬ 
δια κατά τις κείμενες διατάξεις όργανα, με την κατά 
περίπτωση σύμπραξη του Υπουργείου Εσωτερικών, Δη¬ 
μόσιας Διοίκησης και Αποκέντρωσης, σύμφωνα με τις 
διατάξεις του ν. 2190/1994 και την κείμενη νομοθεσία. 

Άρθρο 4 

Εξαιρέσεις από την αναστολή 

1. Από την αναστολή του άρθρου 1 της πράξης αυτής 
εξαιρούνται μόνο: 

α) το προσωπικό της Προεδρίας της Δημοκρατίας και 
της Βουλής των Ελλήνων, 

β) οι δικαστικοί λειτουργοί, το κύριο προσωπικό του 
Νομικού Συμβουλίου του Κράτους και οι ιατροδικα¬ 
στές, 

γ) το προσωπικό του άρθρου 16 παρ. 6 του Συντάγ¬ 
ματος, 

δ) οι συμβολαιογράφοι και οι δικηγόροι μόνο για το δι¬ 
ορισμό τους στους οικείους Συλλόγους για την άσκηση 
του επαγγέλματος τους, καθώς και οι άμισθοι υποθηκο¬ 
φύλακες και οι άμισθοι δικαστικοί επιμελητές, όπως και 
το προσωπικό των άμισθων υποθηκοφυλακείων, 

ε) οι μετακλητοί υπάλληλοι, οι ειδικοί σύμβουλοι, οι 
ειδικοί συνεργάτες που εξομοιώνονται από άποψη συ¬ 
νεπειών με μετακλητούς υπαλλήλους και των οποίων οι 
θέσεις προβλέπονται από τις κείμενες διατάξεις, καθώς 
και το προσωπικό που αναφέρεται στην παράγραφο 1 
του άρθρου 22 του ν. 2190/1994, 

στ) οι δημοσιογράφοι στα γραφεία Τύπου των 
Υπουργείων που προβλέπονται από το άρθρο 67 του 
ν. 1943/1991 (ΦΕΚ Α' 50), 

ζ) οι Γραμματείς Κοινοτήτων που διορίζονται σε μο¬ 
ναδικές οργανικές θέσεις, 

η) η ανάθεση έργου για διερμηνεία σε συνέδρια, ημε¬ 
ρίδες, επιτροπές, συζητήσεις με εκπροσώπους ξένων 
χωρών ή οργανισμών ή της Ευρωπαϊκής Ένωσης και 
γενικώς σε κάθε περίπτωση που απαιτείται διερμηνεία, 

καθώς και για κατά περίπτωση μεταφράσεις κειμένων 
(εγγράφων, κωδίκων, υπηρεσιακών φυλλαδίων κ.λπ.), 
θ) οι συμβάσεις εργασίας ορισμένου χρόνου, έργου ή ωρι¬ 
αίας αποζημίωσης του διδακτικού προσωπικού του Εθνικού 
Κέντρου Δημόσιας Διοίκησης και Αυτοδιοίκησης και των 
Μονάδων Εκπαίδευσης ή Σχολών Επιμόρφωσης των Υπουρ¬ 
γείων και των Νομικών Προσώπων Δημοσίου Δικαίου, 
ι) οι ερευνητές, το τεχνικό και το ειδικό επιστημονικό 
προσωπικό των Ερευνητικών Ιδρυμάτων και της Ελ¬ 
ληνικής Επιτροπής Ατομικής Ενέργειας, οι συμβάσεις 
ανάθεσης έργου, για τις ανάγκες ερευνητικών προγραμ¬ 
μάτων από τα Ιδρύματα αυτά, καθώς και το επιστημο¬ 
νικό προσωπικό που απασχολείται σε ερευνητικά έργα 
ή προγράμματα, τα οποία χρηματοδοτούνται μέσω των 
Ειδικών Λογαριασμών των Πανεπιστημιακών Ιδρυμάτων 
και των ΤΕΙ, 

ια) οι διοριζόμενοι ή προσλαμβανόμενοι σε εκτέλεση 
δικαστικών αποφάσεων. 

ιβ) το προσωπικό ειδικών κατηγοριών, εφόσον ο διο¬ 
ρισμός / αναδιορισμός ή η πρόσληψη ή επαναπρόσληψή 
του επιβάλλεται από ρητή διάταξη νόμου, χωρίς να κα- 
ταλείπεται στάδιο διακριτικής εκτίμησης στις αρμόδιες 
διοικητικές αρχές, 

ιγ) οι ιατροί, υπόχρεοι υπηρεσίας υπαίθρου (ν.δ. 67/1968, 
ΦΕΚ Α' 303), οι ειδικευόμενοι ιατροί (ν.δ. 123/1975, άρθρο 
1, ΦΕΚ Α' 172) που προσλαμβάνονται σε θέσεις ισά¬ 
ριθμες με εκείνες που κενώνονται με την αποχώρηση 
ιατρών αντίστοιχων κατηγοριών και οι υπόχρεοι ετήσιας 
υπηρεσίας κτηνίατροι, γεωπόνοι και πτυχιούχοι σχο¬ 
λών που προβλέπονται για τον κλάδο ΠΕ4 Ιχθυολόγων 
(ν. 2538/1997, άρθρα 4 και 4α, ΦΕΚ Α' 242), 
ιδ) οι συμβάσεις έργου διάρκειας έως ενός έτους του 
πάσης (ρύσεως καλλιτεχνικού προσωπικού της Ε.Ρ.Τ. 
Α.Ε. καθώς και η απασχόληση καλλιτεχνικού, τεχνικού 
και εργατοτεχνικού προσωπικού με σύμβαση εργασί¬ 
ας ορισμένοι, χρόνου ή έργου σε κρατικά θέατρα και 
ορχήστρες, τη Λυρική Σκηνή καθώς και στο Ελληνικό 
Φεστιβάλ Α.Ε. για συγκεκριμένες παραστάσεις ή άλλες 
καλλιτεχνικές εκδηλώσεις, σύμφωνα με εγκεκριμένο 
πρόγραμμα, 

ιε) το προσωπικό των ανωνύμων εταιρειών, για τις 
οποίες εφαρμόζονται οι διατάξεις του Κεφαλαίου Β' 
του ν. 3429/2005, 

ιστ) το προσωπικό των εταιρειών του Δημοσίου ή 
άλλων φορέων του δημοσίου τομέα που εκτελούν οι 
ίδιες έργα εθνικής ή περιφερειακής κλίμακας, τα οποία 
χρηματοδοτούνται κατά 50% τουλάχιστον από πόρους 
της Ευρωπαϊκής Ένωσης, 


ιζ) Τα μονομελή και συλλογικά όργανα διοίκησης, 

ιη) Το προσωπικό που προσλαμβάνεται για μερική 
απασχόληση τους Ο.ΤΑ., σύμφωνα με τις διατάξεις του 
ν. 3250/2004, 

ιθ) το προσωπικό που έχει εξαιρεθεί ρητά με ειδική 
διάταξη νόμου από την διαδικασία της ΠΥΣ 55/1998 ή 
της ΠΥΣ 236/1994. 

2. Οι φορείς που εξαιρούνται από την αναστολή δι¬ 
ορισμών, προσλήψεων και σύναψης συμβάσεων έργου 
με φυσικά πρόσωπα σύμφωνα με την προηγούμενη πα¬ 
ράγραφο οφείλουν να ενημερώνουν άμεσα κάθε ένα 
από τα μέλη της Επιτροπής του άρθρου 2 παρ. 1 της 
παρούσας πράξης, καθώς και τη Διεύθυνση Προσλήψεων 
Προσωπικού της Γενικής Γραμματείας Δημόσιας Διοίκη¬ 
σης και Ηλεκτρονικής Διακυβέρνησης του Υπουργείου 
Εσωτερικών, Δημόσιας Διοίκησης και Αποκέντρωσης 
για τον ακριβή αριθμό του εκάστοτε προσλαμβανόμε¬ 
νου προσωπικού κατά κατηγορία, κλάδο και ειδικότητα, 
προκειμένου να υπάρχει δυνατότητα τήρησης των απα¬ 
ραίτητων στατιστικών στοιχείων για τον ακριβή αριθμό 
των προσλήψεων. 

Άρθρο 5 

Μεταβατικές και καταργητικές διατάξεις 

1. Οι διαδικασίες πρόσληψης, διορισμού και σύναψης 
συμβάσεων έργου που έχουν εγκριθεί σύμφωνα με την 
ΠΥΣ 55/1998, συνεχίζονται. 

2. Διαδικασίες έγκρισης αιτημάτων, που κατά τη δη¬ 
μοσίευση της παρούσας Π.Υ.Σ. είναι εκκρεμείς, συνεχί¬ 
ζονται με βάση τις διατάξεις της παρούσας Π.Υ.Σ. 

3. Από την έναρξη ισχύος της παρούσας πράξης κα- 
ταργείται η ΠΥΣ 55/1998 (ΦΕΚ Α' 252) και όλες οι πράξεις 
που την τροποποίησαν. 

4. Όπου στην κείμενη νομοθεσία αναφέρεται η Π.Υ.Σ. 
55/1998 ή η Π.Υ.Σ. 236/1994, νοείται στο εξής η παρούσα 
πράξη. 

Η ισχύς της πράξης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 

Τα Μέλη του Υπουργικού Συμβουλίου 

Ακριβές Αντίγραφο 

Ο Γ ενικός Γ ραμματέας της Κυβέρνησης 

ΑΡΓΥΡΌΣ ΚΑΡΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυω ανά σελίδα. 

Σε μορφή εϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ϊηίβΓηβΙ: ΙτΙΙρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης οε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτπβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νιννννν·6ΐ·ί|Γ - ς-πιυίΙ: ννσΙιππ35ΐ£τί§)6(·ΐιτ 













